Offentlige legepladser - frigivelse af anlægsbevilling 
Sagsfremstilling 
14.    Offentlige legepladser - frigivelse af anlægsbevilling  
                                                                                                                        Åbent 
Sagsnr.: 326-2013-17083       J.nr.: 04.03.00            Jacob Klausen.: 326-2014-110467 
  
[adresse] 
Teknik- og Miljøudvalget drøftede den 3. juni 2013 drift og vedligeholdelse af offentlige legepladser og i den 
forbindelse tilkendegav Teknik og Miljø, at der vil blive fremlagt en procedure for legepladsernes tilsyn og 
vedligeholdelse med forslag til en kvalitetsstandard og prioritering.  
  
På baggrund af Teknik- og Miljøudvalgets drøftelser og senere budgetaftalen for budget 2014-2017, blev der ønsket 
en reduktion i antallet af offentlige legepladser. Legepladser beliggende i boligområder skal søges overdraget til 
boligforeninger og grundejerforeninger. Og de resterende legepladser på centrale offentlige steder skal 
istandsættes med henblik på en fremtidig rationel drift. Som eksempel bør skaterbanen i [adresse] udskiftes til 
mere rustikke og vedligeholdelsesfrie materialer.  
Til opgradering af legepladserne og skaterbanen, blev der i forbindelse med budgetaftalen 2014-2017 afsat en 
anlægsbevilling på 1.000.000 kr., hvoraf optil 700.000 kr. reserveres til skaterbanen. Brugerne af skaterbanen vil 
blive involveret i processen. 
  
Teknik og Miljø har gennemgået de offentlige legepladser og udarbejdet en foreløbig prioritering af pladserne i 
forhold til, hvilke pladser der foreslås nedlagt, hvilke pladser der søges overdraget til boligforeninger og 
grundejerforeninger samt hvilke pladser der istandsættes med henblik på rationel drift, se liste bilag 1 og kort i bilag 
2. Der er pt. 24 offentlige kommunale legepladser registreret. 
  
Af bilag 4 fremgår udkast til legepladsstrategi for Kalundborg Kommunes offentlige legepladser herunder kriterier for 
hvorledes de resterende legepladser kunne istandsættes, kvalitetsstandard (standard for udstyr på de forskellige 
pladser) og procedure for tilsyn og vedligeholdelse. Af bilag 3 fremgår udkast til aftalegrundlag i forbindelse med 
overdragelse til boligforeninger og grundejerforeninger. 
  
I forbindelse med nyanlæg, prioritering af opretholdelse samt renovering af de offentligt tilgængelige legepladser 
tages udgangspunkt i følgende kriterier:  
· Legepladserne skal indrettes på en sundheds- og sikkerhedsmæssig fuldt forsvarlig måde, så børnene får så 
meget legeværdi som muligt og så meget sikkerhed som nødvendigt. 
· Legepladserne skal have udfordringer, der helt naturligt styrker deres sanser, pirrer deres nysgerrighed samt 
træner deres motorik. 
· Udformningen bør så vidt muligt være fantasifuld og tage udgangspunkt i de enkelte steders særlige karakter og 
iboende muligheder. 
· Beplantning, sten, jord, sand og andre af naturens egne materialer bør inddrages i legepladsen som en del af 
legemulighederne. 
· Legepladserne skal indbyde til familieophold og socialt samvær 
· Legepladserne skal fremstå med god kvalitet i forhold til æstetik, arkitektur, materialer og udførelse. 
· I forbindelse med valg af placering/opretholdelse af de offentlige legepladser skal indgå overvejelser om 
geografisk spredning i kommunen, tilgængelighed, borgerinddragelse, antal brugere i lokalområdet og andre 
aktivitetsmuligheder/tilbud i pågældende område. 
· I forbindelse med valg af redskaber og indretning af legepladserne skal prioriteres konstruktioner, indretning og 
materialer, der sikre en rationel drift. 
  
Legepladserne i Kalundborg Kommune opdeles i 3 standarder (er indskrevet i bilag 1): 
  
Legepladsstandard 1:  
Små legepladser med kort afstand til lokalområde bestående af 3-5 redskaber/aktivitetsmuligheder, evt. bygget op 
om tema og  1 bord/bænkesæt. 
  
Legepladsstandard 2: 
Lidt større legepladser der kan finde anvendelse for lidt større lokalområde bestående af  5-8 
redskaber/aktivitetsmuligheder evt. bygget op om tema og 1-3 bord/bænkesæt.  
  
[adresse]Legepladser der har særlige redskaber/aktivitetsmuligheder evt. bygget op om tema, lægger op til længere 
besøg/udflugtsmål, evt. meget specifik aktivitet eller en bred vifte af aktiviteter. Faciliteter udover legeredskaberne 
kan være toiletforhold, spisepladser, p-pladser evt. kiosk. 
  
Med hensyn til overdragelse til boligforeninger og grundejerforeninger søges dette gjort ved at lave en aftale med de 
pågældende foreninger med udgangspunkt i udkast til aftale vist i legepladsstrategien, bilag 3.  
  
Det afsatte rådighedsbeløb for 2014 er fortrinsvis afsat med henblik på at resterende (eksisterende) legepladser på 
centrale offentlige steder istandsættes med henblik på en fremtidig rationel drift. I legepladsstrategien er foretaget 
nogle økonomiske betragtninger ved anlæg/istandsættelse og drift af legepladserne. De enkelte muligheder som 
grundlag for økonomisk prioritering kan først afdækkes, når de enkelte pladser er nærmere vurderet og drøftet med 
borgere. 
Der søges på det foreliggende grundlag bevaret 8-12 legepladser som kommunale legepladser og ca. 12 
legepladser søges overdraget til boligforeninger/grundejerforeninger. Mellem 5-14 af legepladserne overvejes 
nedlagt alt afhængig af mulighederne for overdragelse eller samling af pladserne til én legeplads i et lokalområde. 
I legepladsstrategien er anført en tidsplan, og det må forventes, at arbejdet med opgraderingen af legepladserne 
strækker sig ind i 2015. 
  
BEHANDLING 
Direktionen, Teknik- og Miljøudvalget, Kultur- og Fritidsudvalget, Økonomiudvalget, Kommunalbestyrelsen. 
  
INDSTILLING 
Teknik- og miljøchefen indstiller: 
· at udkast til legepladsstrategi vedtages 
· at der gives anlægsbevilling på 1 mio. kr. til offentlige legepladser, finansieret af det afsatte rådighedsbeløb. 
  
ØKONOMISKE KONSEKVENSER 
I budget 2014 er afsat et rådighedsbeløb på 1.000.000 kr. til anlægsaktiviteter i forbindelse med offentlige 
legepladser. Efter frigivelsen udgør restbeløbet 0 kr. 
Økonomichefen har ingen bemærkninger.  
  
Direktionens møde den 27. maj 2014: 
Direktionen vedtog at anbefale teknik- og miljøchefens indstilling. 
Teknik- og Miljøudvalgets møde den 2. juni 2014: 
Udvalget vedtog at anbefale direktionens indstilling. Jens Sørensen tager forbehold. 
Kultur- og Fritidsudvalgets møde den 3. juni 2014: 
Udvalget vedtog at anbefale indstillingen med den bemærkning, at Landdistriktsudvalget involveres i den videre 
proces. Udvalget ønsker derudover, at skaterbanen behandles som en særskilt sag. 
Økonomiudvalgets møde den 18. juni 2014: 
Økonomiudvalget vedtog at anbefale Teknik- og Miljøudvalgets flertalsindstilling med den tilføjelse at sagen 
behandles ifm. budget 2015. 
Lotte Nissen (A) og Jens Sørensen (Ø) tog forbehold. 
  
Bilag 
  
  
  
  
  
Kommunalbestyrelsens møde den 25. juni 2014: 
Kommunalbestyrelsen vedtog at godkende Økonomiudvalgets flertalsindstilling med den bemærkning, at 
Landdistriktsudvalget involveres i den videre proces. 
  
  
Bilag 1 - Oversigt over offentlige legepladser i Kalundborg 
Kommune maj 2014 
326-2014-121299 
Bilag 2 - Oversigtskort over kommunale offentlige lejepladser 
326-2014-115157 
Bilag 3 Udkast til aftale om etablering/overtagelse samt 
vedligeholdelse af legeplads på kommunalt areal 
326-2014-137134 
Bilag 4 Legepladsstrategi for offentlige legepladser i Kalundborg 
Kommune 2014 
326-2014-121289 
